
32/1997 (Α' 35) σύμφωνα με την οδηγία 97/58 ΕΚ 
της Επιτροπής της 26ης Σεπτεμβρίου 1997 που α¬ 
φορά στην τροποποίηση της οδηγίας 94/57/ΕΚ 
του Συμβουλίου της 22.11.1994 σχετικά με τους 
κοινούς κανόνες και πρότυπα επιθεώρησης και ε¬ 

Διόρθωση σφαλμάτων στο Π.Δ. 61/1998 αρμοδιότη¬ 
τας Υπουργείου Ανάπτυξης. 6 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 87 (1) 

Τροποποίηση του Π .Δ. 145/89 «Οργανισμός Ταμείου 
Προνοίας Δημοσίων Υπαλλήλων» (ΦΕΚ 70/Α) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του Ν. 2503/97 άρθρο 20 (ΦΕΚ Α 107). 
β) του άρθ. 29Α του Ν. 1558/1985, που προστέθηκε με 
το άρθρο 27 του Ν. 2081/92 (ΦΕΚ 154Α) και αντικαταστά- 
θηκε με το άρθ.1 παρ. 2α Ν. 2469/97 (ΦΕΚ Α 38). 


2. Την 1107147/1239/006Α/4.10.96 απόφαση του Πρω¬ 
θυπουργού καιτου Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στον Υφυπουργό Οι¬ 
κονομικών Ν. Χριστοδουλάκη» (ΦΕΚ 922/Β/7.10.96). 

3. Την αριθ. 80078/4.10.1996 κοινή απόφαση του Πρω¬ 
θυπουργού καιτου Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό 
Εργασίας και Κοινωνικών Ασφαλίσεων Ν.Φαρμάκη» (ΦΕΚ 
924/Β). 

4. Την αριθ. ΔΙΔΚ/Φ. 1/20199/5.9.1997 κοινή Απόφαση 
του Πρωθυπουργού καιτου Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων Υπουργού Εσωτερικών, Δημόσιας Διοίκησης και Α¬ 
ποκέντρωσης στον Υφυπουργό Εσωτερικών, Δημ. Διοίκη¬ 
σης και Αποκέντρωσης Σ. Μπένο» (ΦΕΚ 801/Β/1997) όπως 
τροποποιήθηκε με την αριθμ. ΔΙΔΚ·’Φ. 1/23470/20.10.97 ό- 
μοιάτης απόφαση (ΦΕΚ Β/924). 

5. Το γεγονός ότι από τις διατάξεις αυτού του Προεδρι¬ 
κού Διατάγματος, προκαλείται δαπάνη σε βάρος του προ¬ 
ϋπολογισμού του Ταμείου Προνοίας Δημοσίων Υπαλλή¬ 
λων, η οποία για το υπόλοιπο του έτους 1998 ανέρχεται 
στο ποσό των 2.000.000 δρχ. περίπου και θα καλυφθεί α¬ 
πό τους αντίστοιχους κωδικούςτου προϋπολογισμού. Για 
τα επόμενα τέσσερα έτη η δαπάνη θα ανέλθει στο ποσό 
των 2.560.800 δρχ. ετησίως, η οποία θα περιλαμβάνεται 
στον προϋπολογισμό εκάστου έτους. 

6. Την αριθμ. 52/1998 γνωμοδότηση του Συμβουλίου 
της Επικράτειας μετά από πρόταση των Υφυπουργών Ε¬ 
σωτερικών, Δημόσιας Διοίκησης και Αποκέντρωσης, Οι¬ 
κονομικών και Εργασίας και Κοινωνικών Ασφαλίσεων, α¬ 
ποφασίζουμε: 

Άρθρο 1 

Το άρθρο 1 του Π.Δ. 145/89 (ΦΕΚ 70/Α) «Οργανισμός 
Ταμείου Πρόνοιας Δημοσίων Υπαλλήλων», αντικαθίστα¬ 
ται ως εξής: 

«Άρθρο 1 

Οι υπηρεσίες του Ταμείου Πρόνοιας Δημοσίων Υπαλλή¬ 
λων, αποτελούν Διεύθυνση, που συγκροτείται ως εξής: 
α) Τ μήμα Ασφάλισης 
β) Τμήμα Παροχών 
γ) Τμήμα Οικονομικού 
δ) Τμήμα Διοικητικού 

ε) Τμήμα Μηχανογράφησης 

στ) Γραφείο Νομικών Υποθέσεων». 

Αρθρο 2 

Το άρθρο 2 του Π.Δ. 145/1989, αντικαθίσταται ως εξής: 

«Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα παρα¬ 
κάτω θέματα που κατανέμονται μεταξύ των τμημάτων, ως 
ακολούθως: 

α) Τμήμα Ασφάλισης. 

Μέριμνα για την υπαγοιγή στην ασφάλιση όλων των κα¬ 
τά τη κείμενη νομοθεσία ασφαλιζομένων στο Ταμείο προ¬ 
σώπων. 

Επεξεργασία των υποβαλλόμενων αιτήσεων για την α¬ 
ναγνώριση και εξαγορά χρόνου υπηρεσίας των ασφαλι¬ 
σμένων. 

Επιμέλεια αποστολής αποφάσεων - λογαριασμών εξα¬ 
γοράς προϋπηρεσίας, έκδοση απαιτουμένων βεβαιώσε¬ 
ων για φορολογική χρήση, κ.λ.π. 

Επιστροφή τωνπάσης φύσεως κρατήσεων, για τους υ- 
πηρετούντες υπαλλήλους, που καταβλήθηκαν στο Τα¬ 
μείο χωρίς να οφείλονται. 

β) Τμήμα Παροχών. 

Έλεγχος των υποβαλλόμενων δικαιολογητικών των αι¬ 
τήσεων παροχών και διενέργεια της απαραίτητης αλλη¬ 
λογραφίας. 

Επεξεργασία των υποβαλλόμενων αιτήσεων για ασφα¬ 
λιστική παροχή. 

Επιμέλεια αποστολής αποφάσεων, ενταλμάτων απονο¬ 
μής παροχών στους δικαιούχους. 

Τήρηση και ενημέρωση των φακέλλων βοηθηματού- 
χων. 

Τήρηση ετήσιου ευρετηρίου αιτήσεων απονομής βοη¬ 
θήματος. 

γ)Τμημα Οικονομικού. 

Επιμέλεια για την τήρηση και ενημέρωση των λογιστι¬ 
κών βιβλίων και τη λειτουργία της λογιστικής υπηρεσίας 
του Ταμείου. 

Κατάρτιση και παρακολούθηση της εκτέλεσης του Προ¬ 
ϋπολογισμού. 

Κατάρτιση του ετήσιου Ισολογισμού και Απολογισμού 
μετά της οικείας εκθέσεως. 

Παρακολούθηση της κινητής περιουσίας του Ταμείου 
και μέριμνα για την καλύτερη αξιοποίησή της (χρεόγρα¬ 
φα, έντοκα γραμμάτια, μετοχές, κ.λ.π). 

Επιμέλεια για τη σύνταξη οικονομικών μελετών επί των 
πόρων, παροχών και δαπανών του Ταμείου. 

Διενέργεια των πόσης φύσεως πληρωμών του Ταμείου 
και αποδοση υπέρ δημοσίου καιτρίτων κρατήσεων και έκ¬ 
δοση των σχετικών ενταλμάτων πληρωμής. 

Μισθοδοσία του προσωπικού του Ταμείου. 

Μέριμνα για την τήρηση, ταξινόμηση των παραστατι¬ 
κών είσπραξης και πληρωμής. 

Μέριμνα για την καλύτερη αξιοποίηση της ακίνητης πε¬ 
ριουσίας. 

Μέριμνα για την προμήθεια, φύλαξη και διαχείριση του 
πάσης φύσεως υλικου και ειδών εξοπλισμού για τις ανά¬ 
γκες λειτουργίας των υπηρεσίωντου Ταμείου. 

Κατάρτιση των διακηρύξεων και συμβάσεων για τις πά¬ 
σης φύσεως προμήθειες και η διενέργεια των σχετικών 
διαγωνισμών. 

Επιμέλεια για τη συντήρηση των κτιρίωντου Ταμείου και 
των πάσης φύσεως εγκαταστάσεων αυτού 


Παρακολούθηση των εσόδων και μέριμνα για την ε¬ 
μπρόθεσμη είσπραξη κάθε οφειλής από τα Δημόσιο και 
τα Ν.Π.Δ.Δ. που υπάγονται στην ασφάλιση του Ταμείου. 

Είσπραξη μισθωμάτων και επιμερισμός των κοινοχρή¬ 
στων δαπανών. 

δ) Τμήμα Διοικητικού. 

Χειρισμός όλων των θεμάτων που αφορούν την υπηρε¬ 
σιακή κατάσταση του προσωπικού. Τήρηση και ενημέρω¬ 
ση των ατομικών μητρώωντου προσωπικού. 

Κατάρτιση σχεδίωντροποποιήσεωςτων διατάξεωντης 
Νομοθεσίας του Ταμείου. 

Παραλαβή και πρωτοκόλληση εισερχόμενης και εξερ- 
χομένης αλληλογραφίας. Τήρηση πρωτοκόλλου κοινού 
και εμπιστευτικού. 

Μέριμνα για την παραλαβή και βιβλιοδεσία των ΦΕΚ και 
των Πρακτικών του Διοικητικού Συμβουλίου. 

Γραμματειακή εξυπηρέτηση του Διοικητικού Συμβουλί¬ 
ου του Ταμείου. Μέριμνα για την κοινοποίηση των απο¬ 
φάσεων του Διοικητικού Συμβουλίου. 

Αλληλογραφία για θέματα ασφάλισης, εξαγοράς προϋ¬ 
πηρεσίας και παροχών και τήρηση σχετικού αρχείου. 

Μέριμνα για τη βεβαίωση του γνήσιου της υπογραφής 
του προσωπικού και των πολιτών. Βεβαίωση από τον 
προϊστάμενο ή νόμιμο αναπληρωτή του της ακρίβειας α¬ 
ντιγράφων, φωτογραφιών ή φωτοτυπικών εγγράφων των 
οποίων το πρωτότυπο έχει εκδοθεί από τα Ταμείο, ύστε¬ 
ρα από αντιπαραβολή τους με το επιδεικνυόμενο σχετικό 
πρωτότυπο ή ακριβές αντίγραφο. 

Μέριμνα για τη σύσταση πάγιας προκαταβολής χαρτο¬ 
σήμου και λοιπών ενσήμων, καθώς και εντύπων υπευθύ¬ 
νων δηλώσεων για την εξυπηρέτηση των πολιτών. 

ε) Τμήμα Μηχανογράφησης. 

Μηχανογράφηση τωνπάσης φύσεως εργασιών του Τα¬ 
μείου και ειδικότερα: 

Επεξεργασία των στοιχείων που αφορούν λογαρια- 
σμούςπαροχώνπρόνοιας και εκτύπωση ενταλμάτων πλη¬ 
ρωμής. 

Επεξεργασία των στοιχείων που αφορούν λογαρια¬ 
σμούς εξαγοράς προϋπηρεσίας. 

Επεξεργασία των στοιχείων που αφορούν παρακολού¬ 
θηση καταβολών εξαγοράς προϋπηρεσίας. 

Ενημέρωση του Οικονομικού τμήματος μετά αποτελέ¬ 
σματα της μηνιαίας επεξεργασίας των πάσης φύσεως 
στοιχείων. 

ζ) Γ ραφείο Νομικών Υποθέσεων. 

Προάσπιση δια της δικαστικής οδού των συμφερόντων 
του Ταμείου και επίλυση κάθε νομικού θέματος που ήθε¬ 
λε προκόψει κατά τη λειτουργία του Ταμείου. 

Γνωμοδότηση σε κάθε θέμα που ήθελε τεθεί, από το Δι¬ 
οικητικό Συμβούλιο ή το Διευθυντή του Ταμείου. 

Επεξεργασία των πάαης φύσεως συμβάσεων. 

Τήρηση αρχείου φακέλλων δικαστικών υποθέσεων του 
Ταμείου». 

Άρθρο 3 

Συστααη κλάδων - Μεταφορά θέσεων 

1. Στο Ταμείο Προνοίας Δημοσίων Υπαλλήλων, συνι- 
στάται: 

- Κλάδος Πανεπιστημιακής Εκπαίδευσης (ΠΕ) Πληρο¬ 
φορικής (ειδικότητας επιστήμης των υπολογιστών) στον 
οποίο μεταφέρεται μία (1) κενή θέση από τον κλάδο Πα¬ 
νεπιστημιακής Εκπαίδευσης (ΠΕ) Διοικητικό-Οικονομικό. 

- Κλάδος Τεχνολογικής Εκπαίδευσης (ΤΕ) Πληροφορι- 

κής (ειδικότητας Πληροφορικής) στον οποίο μεταφέρο- 
νται δύο (2) κενές θέσεις από τον κλάδο Τεχνολογικής Εκ¬ 
παίδευσης (ΤΕ) Διοικητικό-Λογιστικό. 

- Κλάδος Δευτεροβάθμιας Εκπαίδευσης (ΔΕ) Προσωπι¬ 
κού Η/Υ (Ειδικότητας Χειριστού Η/Υ), στον οποίο μεταφέ- 
ρονται δύο (2) κενές θέσεις από τον κλάδο Δευτεροβάθ¬ 
μιας Εκπαίδευσης (ΔΕ) Διοικητικό-Λογιστικό και δύο (2) 
κενές θέσεις από τον κλάδο Υποχρεωτικής Εκπαίδευσης 
(ΥΕ) Προσωπικού Καθαριότητας. 

Προσόντα διορισμού για την πλήρωση των παραπάνω 
θέσεων, ορίζονται τα προβλεπόμενα στο Π.Δ. 194/88 
(ΦΕΚ84Α/88), όπως τροποποιήθηκε με το Π.Δ.172/1992 
(ΦΕΚ81Α). 

2. Οιθέσειςτου Κλάδου Πανεπιστημιακής Εκπαίδευσης 
(ΠΕ) Διοικητικού-Οικονομικού, Τεχνολογικής Εκπαίδευ¬ 
σης (ΤΕ) Διοικητικού-Λογισπκού και Δευτεροβάθμιας Εκ¬ 
παίδευσης (ΔΕ) Διαικητικού-Λογιοτικου της κατηγορίας 
Πανεπιστημιακής Εκπαίδευσης (ΠΕ), Τεχνολογικής Εκ¬ 
παίδευσης (ΤΕ) και Δευτεροβάθμιας Εκπαίδευσης (ΔΕ) α¬ 
ντίστοιχα, που προβλέπονται από το άρθρο 4 του 
Π.Δ. 145/89 (ΦΕΚ70/Α), αναδιαρθρώνανται ως εξής: 
α) ΚΑΤΗΓΟΡΙΑ Πανεπιστημιακής Εκπαίδευσης (ΠΕ) 

- Κλάδος Πανεπιστημιακής Εκπαίδευσης (ΠΕ) Διοικητι- 
κός-Οικονομικός, επτά (7) θέσεις. 

β) ΚΑΤΗΓΟΡΙΑ Τεχνολογικής Εκπαίδευσης (ΤΕ) 

- Κλάδος Τεχνολογικής Εκπαίδευσης (ΤΕ) Διοικητικός- 
Λογιοτικός, τέσσερις (4) θέσεις, απότιςοποίες μία (1) θέ¬ 
ση προσωρινή. 

γ) ΚΑΤΗΓΟΡΙΑ Δευτεροβάθμιας Εκπαίδευσης (ΔΕ) 

- Κλάδος Δευτεροβάθμιας Εκπαίδευσης (ΔΕ) Διοικητι- 
κός-Λογισιτκός, δεκατέσσερις (14) θέσεις. 

δ) ΚΑΤΗΓΟΡΙΑ Υποχρεωτικής Εκπαίδευσης (ΥΕ) 

- Κλάδος Υποχρεωτικής Εκπαίδευσης (ΥΕ) Προσωπι¬ 
κού Καθαριότητας, μία (1) θέση και μία (1) προσωρινή του 
Ν. 1476/84. 

Από τις τακτικές θέσεις του Κλάδου αυτού, δεν πλη- 
ρούνταικάθεφοοά ισάριθμες με τους υπηρετούντες στις 
προσωρινές θέσεις του Κλάδου. 

Κατά τα λοιπά ισχύουν οι διατάξεις του άρθ. 4 του 
Π.Δ. 145/89 (ΦΕΚ70/Α). 

Άρθρο 4 

Προϊστάμενοι Υπηρεσιών 

1. Στη Διεύθυνση του Ταμείου προΐσταται υπάλληλος 
του Κλάδου ΠΕ Διοικητικού - Οικονομικού, ο οποίος: 

α) Υπογράφει απαντα τα έγγραφα του Ταμείου, 
β) Προσυπογράφει με τον Πρόεδρο του Δ.Σ. και τον 
Προϊστάμενο του Τμήματος Οικονομικού, τα εντάλματα 
πληρωμών προς τις Τράπεζες. 

γ) Παρίοταταιστις συνεδριάσειςτουΔ.Σ. ως Εισηγητής 
χωρίς ψήφο, για όλα τα θέματα που εξετάζονται από αυ¬ 
τό, πλην εκείνων που εισηγείται ο Πρόεδρος ή άλλος Ει¬ 
σηγητής που ορίζεται με απόφαση του Δ.Σ. 

2. Σε κάθε ένα από τα τμήματα, προΐσταται υπάλληλος 
του Κλάδου ΠΕ Διοικητικού-Οικονομικού, ή ΤΕ Διοικητι- 
κού-Λογιοτικαυ και εν ελλείψει αυτών, υπάλληλος του 
κλάδου ΔΕ Διοικητικού-Λογιστικού. 

Στο Τμήμα Πληροφορικής προΐσταται υπάλληλος του 
Κλάδου ΠΕ Πληροφορικής ή ΤΕ Πληροφορικής και εν ελ¬ 
λείψει αυτών, υπάλληλος του κλάδου ΔΕ Προσωπικού 
Η/Υ. 

Στο Γ ραφείο Νομικών Υποθέσεων προΐσταται ο αρχαιό¬ 
τερος στο λειτούργημα δικηγόρος. 


Στον Υφυπουργό Εργασίας και Κοινωνικών Ασφαλίσε¬ 
ων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 9 Απριλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΓ,ΟΥΡ.' οι 
ΕΣΩΤΕΡΙΚΟΥ ΔΗΜ. ΔΙΟΙΚΗΤΗΣ 

ΚΑΙ ΑΠΟΚΕΝΤΡΩΣΙΙΣ ΟΙΚΟ ΝΟΜΙΚΟΥ 

Σ. ΜΠΕΝΟΣ Ν.ΧΡΙΣΤΟΔΟΥΛΑΚΗΣ 

ΕΡΓΑΣΙΑ! ΚΑΙ ΚΟΙΝΟΝ ΑΣΦΑΛΙΣΕΩΝ 

Ν. ΦΑΡΜΑΚΗΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 88 (2 ) 

Καθιέρωση ενιαίου εντύπου συνταγής χορήγησης φαρ¬ 
μάκων για το Δημόσιό και τους Ασφαλιστικούς Οργα¬ 
νισμούς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου 20 του Ν. 
2458/97 «ΣύοταΕίη κλάδου κύριας ασφάλισης αγροτών 
και άλλες διατάξεις» (Α' 15). 

2. Τις διατάξεις των άρθρων 24 και 27 του Ν. 1588/85 
-Κυβέρνηση και Κυβερνητικά Οργανα» (Α' 137). 

3. Τις διατάξεις του Π.Δ. 372/1995 «Μεταφορά της Γ ενι¬ 
κής Γραμματείας Κοινωνικών Ασφαλίσεων απότο Υπουρ¬ 
γείο Υγείας Πρόνοιας και Κοινωνικών Ασφαλίσεων ατο Υ¬ 
πουργείο Εργασίας» (Α' 201). 

4. Την 80078/4.10.96 κοινή απόφαση του Πρωθυπουρ¬ 
γού και Υπουργού Εργαοίας και Κοινωνικών Ασφαλίσεων 
«Ανάθεση Αρμοδιοτήτων οτους Υφυπουργούς Εργασίας 
και Κοινωνικών Ασφαλίσεων» (Β' 924). 

5. Την ΔΥ3α/878/4.10 96 κοινή απόφαση του Πρωθυ¬ 
πουργού και Υπουργού Υγείας και Πρόνοιας «Ανάθεση Αρ¬ 
μοδιοτήτων στους Υφυπουργούς Υγείας και Πρόνοιας». 

6. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Δημοσίου, των Ασφα¬ 
λιστικών Φορέων και του κρατικού προϋπολογισμού. 

7. Τηναρ. 16/1998γνωμοδότησητουΣυμβουλίουτης Ε¬ 
πικράτειας μετά από πρόταση των Υπουργών Εργασίας 
και Κοινωνικών Ασφαλίσεων και Υγείας και Πρόνοιας , α¬ 
ποφασίζουμε: 

Άρθρο 1 

Καθιερώνεται ενιαίο έντυπο καταγραφής και χορήγη- 
σης φαρμάκων (συνταγή), που χρησιμοποιείται υποχρε¬ 
ωτικά από το Δημόσιο και όλους του φορείς και κλάδους 
ασφάλισης ασθένειας, ανεξάρτητα από την ονομασία και 
τη νομική τους μορφή, αρμοδιότητας Υπουργείου Εργα¬ 
σίας και Κοινωνικών Ασφαλίσεων. 

Άρθρο 2 

1. Κάθε φορέας για την εξυπηρέτηση της συνταγογρά- 
φησης των ασφαλισμένων εκδίδει συνταγολόγια (μπλοκ 
συνταγών) 100 φύλλων εκ των οποίων τα 50 είναι πρωτό¬ 
τυπα χρώματος λευκού καιταδΟ αντίγραφα χρώματος κί¬ 
τρινου. 

Κάθε φύλλο έχει διαστάσεις 16,5 εκ. ύψος και 23 εκ 
πλάτος. 

2. Σε κάθε συνταγή αναγράφονται υποχρεωτικά τα ακό¬ 
λουθα στοιχεία. 

Α. Πρώτη σελίδα: 

α. Επικεφαλίδα με τίτλο -ΣΥΝΤΑΓΗ» 

β. Αύξων αριθμός συνταγής. 

Υ; Ο ασφαλιστικός φορέαςτου ασθενούς, ο αριθμός μη¬ 
τρώου του ασφαλισμένου και ο κωδικός μέλους. 

δ. Η υπηρεσία που εκδίδει τη συνταγή και ο κωδικός αυ- 
τής, εφόσον υπάρχει. Σε περίπτωση εκδόσεως από ιδιώ¬ 
τη ιατρό θα αναγράφεται η ένδειξη «συμβεβλημένος ή μη 
ιατρός». 

ε. Στοιχεία ασφαλισμένου: ονοματεπώνυμο, έτος γεν- 
νήσεως, φύλο, διεύθυνση μόνιμης κατοικίας και τηλέφω¬ 
νο. 

στ. Διάγνωση της ασθένειας για την οποία χορηγούνται 
τα φάρμακα. 

ζ. Κωδικός ιατρού που εκδίδει τη συνταγή, ο οποίος εί¬ 
ναι ο αριθμός μητρώου του στο φορέα που υπηρετεί ή ε¬ 
φόσον δεν υπάρχει, ο αριθμός μητρώου του στο ΤΣΑΥ. 

η. Τα χορηγούμενα φάρμακα, που μπορεί να είναι μέχρι 
3 σε κάθε συνταγή και μέχρι 2 εμβαλάγια ανά ιδιοσκεύα¬ 
σμα, με οδηγία για τη λήψη ενός έκαστου και το ποσοστό 
συμμετοχής του ασφαλισμένου σε κάθε φάρμακο. Ο πε¬ 
ριορισμός της ποσότητας δεν ισχύει για τις συσκευασίες 
που περιέχουν μια δόση, για συσκευασίες ιδιοσκευασμά¬ 
των απαραίτητων για φαρμακοτεχνικές εργασίες, για τις 
επαναλαμβανόμενες θεραπείες στις περιπτώσεις χρο¬ 
νιών παθήσεων και για τις συνταγές εξωτερικών ασθενών 
που εκτελούνται στα φαρμακεία του ΙΚΑ και στα κρατικά 
νοσοκομεία. Σε περιπτώσεις μειωμένης συμμετοχής το 
ποσοστό πρέπει να βεβαιώνεται από τον ιατρό με την υ¬ 
πογραφή και τη σφραγίδα του στην αντίστοιχη θέση. 

θ. Ημερομηνία έκδοσης της συνταγής, υπογραφή του 
ιατρού και σφραγίδα στην οποία να αναφέρεται η ειδικό¬ 
τητά του. 

1 Ημερομηνία έγκρισης, υπογραφή και σφραγίδα του ε¬ 
λεγκτή ιατρού, εφόσον η θεώρηση είναι απαραίτητη, 
ια. Η ποσότητα, η τιμή μονάδος, η συνολική αξία κάθε 


φαρμάκου, η συμμετοχή του ασφαλισμένου, τα μερικά 
σύνολα ανά ποσοστό συμμετοχής, η συνολική αξία των 
φαρμάκων και το πληρωτέο ποσό, 
ιβ. Υπογραφή του παραλήπτη. 

Β. Στη δεύτερη σελίδα: 

α. Θέσεις για την επικόλληση των ταινιών γνησιότητας 
των φαρμάκων. 

β. Η ημερομηνία εκτελεσηςτης συνταγής, η υπογραφή 
και η σφραγίδα του φαρμοκοποιού, στην οποία απαραί¬ 
τητα πρέπει να αναφέρεται ο Α.Φ.Μ. του. 

γ. Ο κωδικός φαρμακοποιού, ο οποίος είναι ο αριθμός 
μητρώου του στο ΤΣΑΥ, 

3. Το συνταγολόγιο τυπώνεται απότον ασφαλιστικό φο¬ 
ρέα και χορηγείται σε κάθε άμεσα ή έμμεσα ασφαλισμέ¬ 
νο, αφού συμπληρωθούν στο εξώφυλλο ο αριθμός μη¬ 
τρώου του και ο κωδικός μέλους ως εξής: ίδιος 01, σύζυ¬ 
γος 02, τέκνο 03, λοιπά μέλη 04. 

Το συνταγολόγιο βρίσκεται στην κατοχή του ασφαλι¬ 
σμένου, ο οποίος είναι υπεύθυνος για την προσκόμισή του 
στον θεράποντα ιατρό. Κατά τη χρήση του συνοδεύεται α¬ 
παραίτητα από το βιβλιάριο υγείας του ασφαλισμένου. 
Κάθε συνταγή: 

α) συμπληρώνεται καθαρά και ευανάγνωστα από τον 
θεράποντα ιατρό, όσον αφορά στα στοιχεία Αγ εως Αθ και 
υπογράφεται από τον ίδιο. 

β) συμπληρώνεται από τον φαρμακοποιό, όσον αφορά 
στα στοιχεία Αια, Βα εως και Βγ και υπογράφεται από τον 
ίδιο, 

γ) θεωρείται, εφόσον απαιτείται, απότον ελεγκτή ιατρό. 
5) υπογράφεται από τον παραλήπτη. 

Το πρωτότυπο κρατείται από το φαρμακοποιό για την 
είσπραξη της αμοιβής και το αντίγραφο παραμένει στο 
συνταγολόγιο. 

Οι συνταγές των φορέων του άρθρου 1 για να είναι έ¬ 
γκυρες πρέπει να εκδίδονται από τους ιατρούς που είναι 
αρμόδιοι για την παροχή περίθαλψης στους ασφαλισμέ¬ 
νους κάθε φορέα. 

Το υπόδειγμα συνταγής έχει ως εξής: 

Φ Στον Κηύικό Φαρμακοχο,ού ονογρώκτβι ο αρ.Ομός ασφαλιστικού μητρώου του ΤΣΛΥ και στη 

Άρθρο 3 

Γιο την εκτέλεση της συνταγής πρέπει απαραίτητα αυ¬ 
τή να συνοδεύεται από το βιβλιάριο υγείας του ασφαλι¬ 
σμένου. 

Η εκτέλεσή της πιστοποιείται από το φαρμακοποιό με 
την επικόλληση των ταινιών γνησιότητας των χορηγούμε¬ 
νων ιδιοσκευασμάτων και την υπογραφή της από αυτόν. 
Η παραλαβή των φαρμάκων βεβαιώνεται με την υπογρα¬ 
φή του παραλήπτη. 

Η συνταγή είναι έγκυρη όταν είναι συμπληρωμένα ευ¬ 
διάκριτα όλα τα στοιχεία του άρθρου 2. 

Η συνταγή εκτελείται μέσα σε 5 ημέρες απάτην ημερο¬ 
μηνία έκδοσής της. 

Σε εξαιρετικά επείγουσες περιπτώσεις, οι οποίες δεν ε¬ 
πιδέχονται αναβολή, δύναται να αναγράφονται τα απαι- 
τούμενα φάρμακα σε έντυπο του θεράποντα ιατρού. 

Στην περίπτωση αυτή ο ασφαλισμένος δικαιούται να ζη¬ 
τήσει από τον φορέα το αντίτιμο της αξίας της συνταγής, 
αφού αφαιρεθεί το ποσό συμμετοχής που του αναλογεί, 
εφόσον προσκομίσει τη συνταγή μέσα σε μια εβδομάδα 
από την ημερομηνία έκδοσής της. 

Άρθρο 4 

Η εφαρμογή των διατάξεων του παρόντος από της ε- 
νάρξεως της ισχύος του και για χρονικό διάστημα έξι μη¬ 
νών είναι προαιρετική. Μετά την πάροδο του εξαμήνου 
αυτού, η εφαρμογή του παρόντος για τους φορείς του 
άρθρου 1 καθίσταται υποχρεωτική 

Άρθρο 5 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλίσεων, 
αναθέτουμε τη δημοσίευση του παρόντος διατάγματος. 

Αθήνα, 3 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚΟΣ ΦΑΡΜΑΚΗΣ ΕΜ. ΣΚΟΥΛΑΚΗΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 89 (3) 

Περί συστάσεως Ειδικού Αμίσθου Υποθηκοφυλακείου 
Γλυφάδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) τηςπαρ. 3του άρ. 22του Ν. 3680/57 
(ΦΕΚ Α' 56) «περί τροποποιήσεως των περί Συμβολαιο¬ 
γράφων και Υποθηκοφυλακείων διατάξεων κ,λπ.» και της 
παρ. 9 του άρ. 20 του Ν. 2145/93 (Α' 88) και β) του άρ. 27 
του Ν. 2081/92 (ΦΕΚ Α' 154), με το οποίο προστέθηκε νέο 
άρθρο, το άρθρο 29Α στο Ν 1558/85 (ΦΕΚ Α' 137). 

2. Τη 2/1998 γνωμοδότηση της Ολομέλειας του Δικα¬ 
στηρίου Πρωτοδικών Αθηνών. 

3 Το γεγονός ότι από τις διατάξεις του παρόντος δια¬ 


τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την 159/1998 γνωμοδότηση του Συμβουλίου της Επι¬ 
κράτειας. 

Με πρόταση του Υπουργού Δικαιοσύνης, αποφασίζου¬ 
με: 

Άρθρο μόνο 

Συνιστάται ειδικό άμισθο Υποθηκοφυλακείο Γλυφάδας, 
στην περιφέρεια του Ειρηνοδικείου Αθηνών, με έδρα το 
Δήμο Γλυφάδας και περιφέρεια την περιφέρεια του Δή¬ 
μου Γλυφάδας, ο οποίος αποσπάται απότο ειδικό άμισθο 
Υποθηκοφυλακείο Παλαιού Φαλήρου. 

Στον Υπουργ ό Δικαιοσύνης αναθέτου με τη δη μοσίευ ση 
και εκτέλεση του παρόντος διατάγματος. 

Αθήνα. 26 Μαρτίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 90 (4} 

Τροποποίηση παραρτήματος άρθρου 13 Π.Δ. 32/1997 (Α' 
35) σύμφωνα με την οδηγία 97/58 ΕΚ της Επιτροπής 
της 26ης Σεπτεμβρίου 1997 που αφορά στην τροπο¬ 
ποίηση της οδηγίας 94/57/ΕΚ του Συμβουλίου της 
22.11.1994 σχετικά με τους κοινούς κανόνες και πρό¬ 
τυπα επιθεώρησης και εξέτασης πλοίων και των συνα¬ 
φών δραστηριοτήτων των ναυτικών αρχών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 του Ν. 1338/1983 «ε¬ 
φαρμογή του κοινοτικού δικαίου» (Α' 34), όπως αυτές έ¬ 
χουν αντικατασταθεί και τροποποιηθεί αντιστοίχως με το 
άρθρο 65 του Ν. 1892/1990 (Α 101) καίμε τα αρθραθπαρ. 
4του Ν. 1440/1984 (Α 70) και 19του Ν. 2367/1995 (Α'261). 

2. Τις διατάξειςτου άρθρου 36του Π.Δ. 259/1988 «Ορ¬ 
γανισμός Υπουργείου Εμπορικής Ναυτιλίας» (Α' 117). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με το άρθρο 1 παρ. 2α'του Ν. 2469/1997 (Α' 38). 

4. Την 332/13.1,98 γνωμοδότηση του Συμβουλίου Ε¬ 
μπορικού Ναυτικού. 

5. Τυ γεγονός ότι από τις διατάξεις ταυ παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

6. Την 119/19.2.1998 γνωμοδότηση του Συμβουλίουτης 
Επικράτειας, μετά από πρόταση των Υπουργών Εθνικής 
Οικονομίας και Εμπορικής Ναυτιλίας, αποφασίζουμε: 

Άρθρο 1 

Σκοπός του παρόντος διατάγματος είναι η προσαρμο¬ 
γή της Ελληνικής Νομοθεσίας προς τις διατάξεις της Ο¬ 
δηγίας 97/58/ΕΚ της Επιτροπής της 26ης Σεπτεμβρίου 
1997 που αφορά στην τροποποίηση της οδηγίας 
94/57/ΈΚτου Συμβουλίουτης 22.11.1994 σχετικά μετουε 

κοινούς κανόνες και πρότυπα επιθεώρησης και εξέτασης 
πλοίων και των συναφών δραστηριοτήτων των ναυτικών 
αρχών, η οποία ενσωματώθηκε στο Εθνικό Δίκαιο με το 
Προεδρικό Διάταγμα 32/1997 {Α' 35). 

Άρθρο 2 

(Αρθρο 1 της οδηγίας) 

Στο παράρτημα του άρθρου 13 του Π.Δ. 32/97 (Α' 35) 
προστίθεται η ακόλουθη παράγραφος 7 στο τμήμα «Α 
ΓΕΝΙΚΑ»: 

«7. Ο οργανισμός πρέπει να λειτουργεί σύμφωνα με τις 
διατάξεις του παραρτήματος της Απόφασης Α. 789(19) 
του Διεθνούς Ναυτιλιακού Οργανισμού σχετικά με τους 
ειδικούς κανόνες παυ διέπουν το έργο επιθεώρησης και 
πιστοποίησης το οποίο αναλαμβάνουν αναγνωρισμένοι 
οργανισμοί για λογαριασμό του ΥΕΝ, στο βαθμό κατά τον 
οποίο έχουν εφαρμογή στο πλαίσιο ταυ παρόντος δια¬ 
τάγματος». 

Άρθρο 3 

Χρόνος έναρξης ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 31 Μαρτίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΣΤΑΥΡΟΣ ΑΡ, ΣΟΥΜΑΚΗΣ 


ΑΝ ΑΚΟΙΝΩΣ ΕΙΣ 

Φ . 0544/16/ΑΣ 223/Μ 4730 ^ 

Ανακοίνωση για τη θέση σε ισχύ της Συμφωνίας Ελλάδος 
- Βουλγαρίας για την κατασκευή νέας γέφυρας Προ- 
μαχώνος - Κούλατα. 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας 
και της Δημοκρατίας της Βουλγαρίας αναφορικά με την 
κατασκευή νέας διασυνοριακής (οδικής) γέφυρας μετα¬ 
ξύ των δ ύο χωρών στην περιοχή το υ διασυνο ριακού σταθ¬ 
μού Κούλατα - Προμαχώνος η οποία υπεγράφη στην Α¬ 
θήνα στις 2 Ιουλίου 1997 και κυρώθηκε με τον υπ' αριθ. 
2577/1996 Νόμο που δημοσιεύθηκε στο υπ ! αριθ. 26 Φύλ¬ 
λο της Εφημερίδας της Κυβερνήσεως τεύχος Α' της 9ης 
Φεβρουάριου 1998 τέθηκε σε ισχύ σύμφωνα με τη διάτα¬ 
ξη του άρθρου 14 αυτής, την 1 η Μαρτίου 1998. 

Αθήνα, 31 Μαρτίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος β' 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 61/τεύχος Α724.3.1998 όπου δημοσιεύθηκε το 
Προεδρικό Διάταγμα υπ' αριθ. 61 στη σελίδα 1150 στην 
παρ. 4 σειρά 1 το εσφαλμένο «Συμβουλίου» διορθούται 
στο ορθό «Δικαστηρίου». 

Στην παράγραφο 6 σειρά 1 το εσφαλμένο «108» διορ- 
θούται στο ορθό « 1088 ». 

(Από το Υπουργείο Ανάπτυξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




